      R O M Â N I A
JUDEŢUL HUNEDOARA  
  MUNICIPIUL  BRAD   
     P R I M A R U L	
 Nr. 46/11017/16.03.2026


                 R E F E R A T  D E  A P R O B A R E
privind atribuirea contractului de delegare a gestiunii Serviciului public comunitar de salubrizare al municipiului Brad pentru activitatea - dezinsecție, dezinfecție și deratizare, pentru anul 2026, prin procedura prevăzută de Legea nr. 98/2016
 privind achizițiile publice, cu modificările și completările ulterioare,
 respectiv ”achiziție publică directă de servicii ”


	 
Conform prevederilor art. 1 alin. (2) din Legea nr. 51/2006 a serviciilor comunitare de utilităţi publice, republicată, cu modificările și completările ulterioare, ”(2) În înţelesul prezentei legi, serviciile comunitare de utilităţi publice, denumite în continuare servicii de utilităţi publice, sunt definite ca totalitatea activităţilor reglementate prin prezenta lege şi prin legi speciale, care asigură satisfacerea nevoilor esenţiale de utilitate şi interes public general cu caracter social ale colectivităţilor locale, cu privire la: […] e) salubrizarea localităţilor;”
Conform prevederilor art. 29 alin. (1), alin. (2) și alin. (8) din același act normativ, ”(1) Gestiunea delegată este modalitatea de gestiune în care autorităţile deliberative ale unităţilor administrativ-teritoriale [...] atribuie unuia sau mai multor operatori toate ori numai o parte din competenţele şi responsabilităţile proprii privind furnizarea/prestarea serviciilor de utilităţi publice, pe baza unui contract, denumit în continuare contract de delegare a gestiunii. [...].
(2) Delegarea gestiunii serviciilor de utilităţi publice, respectiv operarea, administrarea şi exploatarea sistemelor de utilităţi publice aferente, se poate face pentru toate sau numai pentru o parte dintre activităţile componente ale serviciilor [...].
(8) Contractul de delegare a gestiunii serviciilor de utilităţi publice poate fi: [...]
    b) contract de achiziţie publică de servicii”.
În conformitate cu prevederile art. 50 lit. b) din Ordinul nr. 119/2014 pentru aprobarea Normelor de igienă și sănătate publică privind mediul de viață al populației,”dezinsecţia periodică se va face la intervale prevăzute în metodologii, dar nu mai mari de 3 luni, iar deratizarea periodică se va face la intervale de maximum 6 luni; între operaţiunile periodice se vor aplica proceduri de dezinsecţie şi deratizare curente, de întreţinere, în funcţie de prezenţa vectorilor”.
	În acest context, instituția noastră are obligația să asigure efectuarea acestor servicii de dezinsecţie, deratizare şi dezinfecţie la obiectivele din domeniului public al Municipiului Brad (zonele verzi aferente domeniului public al Municipiului Brad, sediul Primăriei Municipiului Brad și incinta tuturor serviciilor publice locale din subordinea Consiliului Local al Municipiului Brad), pentru anul 2026. 	
Aceste servicii sunt cuprinse în Propunerea Anexei Programului Anual de Achiziţii pentru anul 2026 la Cap. II.”Servicii”, poziţia 17 – CPV: 90921000-9 și CPV: 90923000-3, conform prevederilor art. 12 din Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare. 
Valoarea maximă a achiziţiei în faza de pre-achiziție, prin consultarea pieţei privind prețurile similare existente pe piața liberă, este de 152.700 lei (fără T.V.A.). 
Costurile cu prestarea acestor servicii vor fi suportate din bugetul local al Municipiului Brad aferent anului bugetar 2026 – cap. ”Cheltuieli curente – situații de urgență”.
	 În conformitate cu prevederile art. 17 alin. (1) din Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, ”Autoritatea contractantă alege procedura de atribuire în funcţie de următoarele aspecte: 
  a)  valoarea estimată a achiziţiei;
  b) complexitatea contractului/acordului-cadru ce urmează a fi atribuit;
  c) îndeplinirea condiţiilor specifice de aplicare a anumitor proceduri de atribuire.”
În conformitate cu prevederile art. 7 alin. (5) din Legea nr. 98/2016 privind achizițiile publice, ”Autoritatea contractantă are dreptul de a achiziţiona direct produse sau servicii în cazul în care valoarea estimată a achiziţiei, fără T.V.A., este mai mică de 270.120 lei, respectiv lucrări, în cazul în care valoarea estimată a achiziţiei, fără T.V.A., este mai mică de 900.400 lei.”
Ținând cont de prevederile legale invocate, consider că procedura de achiziție aplicabilă în situația de față este cea directă, sens în care se vor transmite solicitări scrise către societăți comerciale capabile să asigure prestarea serviciilor de dezinsecţie, deratizare şi dezinfecţie în vederea emiterii unor oferte de preț pe metru pătrat. Ofertele vor fi negociate cu o comisie de evaluare constituită în acest sens. Materialele și produsele chimice folosite vor fi incluse în prețul de prestare a serviciilor.
Serviciile vor fi achiziţionate de la o societate autorizată pentru prestarea acestora, societate care dispune de personal calificat, este înscrisă în Sistemul Electronic al Achizițiilor Publice și care se va putea autoriza ANRSC  după încheierea contractului. 
Comenzile se vor întocmi în funcție de necesități, iar decontările se vor face din bugetul alocat fiecărei subunități în acest sens numai după prestarea serviciilor și acceptarea situațiilor de plată de către fiecare beneficiar. 
              În contextul celor de mai sus am inițiat prezentul proiect de hotărâre prin care am propus atribuirea contractului de delegare a gestiunii Serviciului public comunitar de salubrizare al municipiului Brad pentru activitatea - dezinsecție, dezinfecție și deratizare, pentru anul 2026, prin procedura prevăzută de Legea nr. 98/2016 privind achizițiile publice, cu modificările și completările ulterioare, respectiv ”achiziție publică directă de servicii” și îl supun spre dezbatere și aprobare plenului Consiliului Local al Municipiului Brad în forma prezentată.
Am propus, de asemenea, împuternicirea Primarului Municipiului Brad să semneze Contractul de achiziție publică de servicii pentru efectuarea activităților de dezinsecție, dezinfecție și deratizare în municipiul Brad, pentru anul 2026.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                           
În susţinerea propunerii mele invoc prevederile  art. 1 alin. 2 lit. e, art. 29 alin. 2 alin. 8 lit. b și alin. 9 și ale art. 32 alin. 3 din Legea  nr. 51/2006 a serviciilor comunitare de utilităţi publice, republicată,  ale  art.7 alin. 5 din Legea nr. 98/2016 privind achizițiile publice, cu modificările și completările ulterioare, ale art. 43 alin. 1 alin. 3 alin. 4 și alin. 5 din Anexa la  H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului - cadru din Legea nr. 98/2016 privind achiziţiile publice, ale art. 73 din H.G. nr. 867/2016 pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016 privind concesiunile de lucrări şi concesiunile de servicii, precum și ale Legii nr. 100/2016 privind concesiunile de lucrări şi concesiunile de servicii.                                                       

